Xalqaro va xorijiy tashkilotlar va jamgʻarmalar hamda ilmiy texnikaviy hamkorlik boʻyicha xalqaro bitimlar doirasida xorijdan keltirilayotgan pul mablagʻlari va asbob-uskunalarning ajratilgan grantlar maqsad va vazifalariga muvofiqligi toʻgʻrisida xulosalar berish tartibiga oʻzgartirishlar kiritish haqida
(resolution, 2024-09-22)

Oʻzbekiston Respublikasining 2019-yil 29-oktabrdagi OʻRQ-576-son “Ilm-fan va ilmiy faoliyat toʻgʻrisida”gi Qonuni, Oʻzbekiston Respublikasi Prezidentining 2017-yil 29-noyabrdagi PF-5264-son “Oʻzbekiston Respublikasi Innovatsion rivojlanish vazirligini tashkil etish toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2021-yil 27-avgustdagi 545-son “Ilmiy va innovatsion faoliyatni boshqarish tizimini tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasi Innovatsion rivojlanish vazirligi, Moliya vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Fan va texnika Davlat qoʻmitasi tomonidan 1998-yil 16-martda, Moliya vazirligi tomonidan 1998-yil 15-aprelda, Davlat soliq qoʻmitasi tomonidan 1998-yil 30-aprelda, Davlat bojxona qoʻmitasi tomonidan 1998-yil 27-martda tasdiqlangan Xalqaro va xorijiy tashkilotlar va jamgʻarmalar hamda ilmiy texnikaviy hamkorlik boʻyicha xalqaro bitimlar doirasida xorijdan keltirilayotgan pul mablagʻlari va asbob-uskunalarning ajratilgan grantlar maqsad va vazifalariga muvofiqligi toʻgʻrisida xulosalar berish tartibiga (roʻyxat raqami 438, 1998-yil 18-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 16-son) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Tartibning nomidagi “ilmiy texnikaviy hamkorlik” degan soʻzlar “ilmiy hamkorlik” degan soʻzlar bilan almashtirilsin. 2. Tartibda: a) 1.1-band quyidagi tahrirda bayon etilsin: “1.1. Mazkur Tartib Oʻzbekiston Respublikasi Vazirlar Mahkamasining 1998-yil 19-yanvardagi 31-son “Xalqaro ilmiy-texnikaviy aloqalarni rivojlantirishni, xalqaro va xorijiy tashkilotlar va jamgʻarmalar grantlari boʻyicha ilmiy dasturlar va loyihalarni davlat tomonidan qoʻllab-quvvatlash toʻgʻrisida”gi qaroriga asosan Oʻzbekiston Respublikasi Innovatsion rivojlanish vazirligi (bundan buyon matnda Vazirlik deb yuritiladi) tomonidan xalqaro va xorijiy tashkilotlar va jamgʻarmalar hamda ilmiy hamkorlik boʻyicha xalqaro bitimlar doirasida xorijdan tekin, gumanitar va texnik yordam tariqasida keltirilayotgan pul mablagʻlari va asbob-uskunalarning (priborlar, materiallar, axborot va tashkiliy-texnika tizimlari va vositalari) ajratilgan grantlar maqsad va vazifalariga muvofiqligi toʻgʻrisida xulosalar (bundan buyon matnda xulosa deb yuritiladi) berish tartibini belgilaydi.”; b) 1.2-banddagi “ilmiy-texnikaviy hamkorlik” hamda “ilmiy-texnikaviy va innovatsiya” degan soʻzlar tegishli ravishda “ilmiy hamkorlik” hamda “ilmiy va innovatsiya” degan soʻzlar bilan almashtirilsin; v) 1.3-band quyidagi tahrirda bayon etilsin: “1.3. Vazirlikning xulosasi xalqaro va xorijiy tashkilotlar va jamgʻarmalarning grantlari, shuningdek, ilmiy hamkorlik sohasidagi xalqaro shartnomalar doirasida tekin gumanitar va texnik yordam tartibida ilmiy tadqiqotlar, ilmiy va innovatsion dasturlar hamda loyihalarni bajarishga yoʻnaltirilgan pul mablagʻlari va moddiy-texnik zaxiralarning oluvchisi hisoblangan jismoniy va yuridik shaxslarga beriladi.”; g) 1.4-bandning birinchi xatboshisidagi “Qoʻmitaning” degan soʻz “Vazirlikning” degan soʻz bilan almashtirilsin; d) 2.1-bandda: birinchi xatboshi quyidagi tahrirda bayon etilsin: “2.1. Olingan pul mablagʻlari, moddiy-texnika zaxiralari (asbob-uskunalar, jihozlar, materiallar, axborot va tashkiliy texnika tizimlari va vositalari)ning ajratilgan grantlarning maqsadlari va vazifalariga muvofiqligi boʻyicha xulosa Vazirlik tomonidan grantni oluvchi — ilmiy tadqiqotlar, ilmiy va innovatsion dasturlar va loyihalar ijrochisining Innovatsion rivojlanish vaziri nomiga berilgan ushbu Tartibning 1-ilovasiga muvofiq shakldagi arizasi asosida beriladi. Bunda arizaga quyidagi hujjatlar ilova qilinadi:”; uchinchi xatboshidagi “ilmiy-texnikaviy” degan soʻzlar “ilmiy” degan soʻz bilan almashtirilsin; toʻrtinchi xatboshidagi “ilmiy-texnikaviy dasturlar va ilmiy-texnikaviy hamkorlik” degan soʻzlar “ilmiy dasturlar va ilmiy hamkorlik” degan soʻzlar bilan almashtirilsin; beshinchi xatboshidagi “Qoʻmitaga” degan soʻz “Vazirlikka” degan soʻz bilan almashtirilsin; e) 2.2-banddagi “Qoʻmita” degan soʻz “Vazirlik” degan soʻz bilan almashtirilsin; j) 2.3-bandda: birinchi xatboshi quyidagi tahrirda bayon etilsin: “2.3. Vazirlik arizada keltirilgan vositalar, asbob-uskunalarning xalqaro va xorijiy tashkilotlar va jamgʻarmalarning grantlariga, xalqaro ilmiy va innovatsion dasturlarga muvofiqligini aniqlash uchun taqdim etilgan hujjatlar boʻyicha ekspertizani oʻtkazadi. Ekspertizaga respublikaning ixtisoslashtirilgan muassasalari va tashkilotlari ekspertlari jalb etilishi mumkin. Bunda, ekspertiza oʻtkazilganligi va xulosa taqdim etilganligi uchun ariza beruvchidan bazaviy hisoblash miqdorining 10 baravari miqdorida toʻlov undiriladi.”; ikkinchi xatboshidagi “Qoʻmita” degan soʻz “Vazirlik” degan soʻz bilan almashtirilsin; z) 3.1-bandning birinchi xatboshisidagi “Qoʻmitaning” va “ilmiy-texnikaviy” degan soʻzlar tegishli ravishda “Vazirlikning” va “ilmiy” degan soʻzlar bilan almashtirilsin; i) 3.2-banddagi “ilmiy-texnikaviy hamkorlik” hamda “ilmiy-texnikaviy va innovatsion” degan soʻzlar tegishli ravishda “ilmiy hamkorlik” hamda “ilmiy va innovatsion” degan soʻzlar bilan almashtirilsin; k) 3.3-banddagi “ilmiy-texnikaviy” degan soʻzlar “ilmiy” degan soʻz bilan almashtirilsin; l) 1 — 3-ilovalar mazkur oʻzgartirishlarning ilovasiga muvofiq tahrirda bayon etilsin.